Helsingin käräjäoikeus tuomitsi Jussi Ahteelle huumausaineiden levityksestä ja toistuvasta käytöstä 100 päiväsakkoa (600 euroa). Tervaniemi puolestaan sai huumausaineiden käyttörikoksesta kymmenen päiväsakkoa (60 euroa).
Ahde oli käyttänyt usealla eri kerralla kokaiinia, amfetamiinia ja hasista sekä välittänyt 0,7 grammaa hasista kahdelle henkilölle. Tervaniemi oli käyttänyt muutamia grammoja hasista ja puolikkaan ekstaasitabletin.
Yli 80 prosenttia Ilta-Sanomien nettikyselyyn vastanneista piti tuomioita liian lievinä. Monet vastaajat arvelivat pikkusakkojen olevan vaarallinen signaali ja näin lisäävän nuorten kynnystä kokeilla huumeita.
Vikikonvaihteen Ilta-Sanomissa haastatellut asiantuntijat vakuuttavat, että Ahteen ja Tervaniemen tuomiot ovat nykyisen lain ja oikeuskäytännön mukaisia. Pienituloinen nuori selviää huumeiden käytöstä muutaman kymmenen euron sakoilla.